למורה: אלול-רמזים לשמות החודש

**בשיעור נכיר מקורות שונים הרומזים לשם החודש 'אלול', כאשר כל מקור מציג משמעות אחרת באופיו של החודש.**

מראי מקום לפסוקים בהם נרמז שם החודש:

* "ומל ה' את לבבך ואת לבב זרעך" (דברים ל, ו)
* "אהוב למעלה ונחמד למטה" (ברכות יז:א)
* " ויאמרו לאמר אשירה לה'" (שמות טו, א)
* "אני לדודי ודודי לי" (שיר השירים ו, ג)

**מהלך השיעור:** כל חברותא תקבל כרטיסים עם כל שמות החודש לעיון ואחר נתאסף למליאת הכיתה

אפשרויות לאסיף:

* כל תלמיד בוחר התייחסות אחת למשמעות חודש אלול עבורו ומשתף בה את יתר חברי הכתה.
* כל תלמיד מעלה על הכתב התייחסות אחת או יותר לחודש אלול. המורה אוסף את הדפים וסוגר אותם בקופסה. כל תלמיד יקבל את הדף שלו לאחר תקופה שתקבע מראש (לאחר חגי תשרי, עם תעודת המחצית או סוף השנה וכד') ויוכל לבחון האם הצליח לממש את התייחסותו.
* ניתן לסכם במשל של רבי חיים מצאנז:

**אדם תועה כמה ימים ביער ולא היה יודע איזוהי דרך נכונה.**

**פתאום ראה אדם אחר הולך לקראתו.**

**באה שמחה גדולה בלבו, עתה בוודאי ידע הדרך הנכונה.**

**כיוון שפגשו זה בזה שאל אותו: אחי, אמור לי היכן הדרך הנכונה? זה כמה ימים אני תועה.**

**אמר לו: אחי, אף אני איני יודע, שאף אני תועה כאן כבר כמה ימים, אלא אומר לך בדרך שהלכתי אני, יכול לומר לך, שבדרך זו תועים. ועכשיו נחפש דרך חדשה.**

**כן אנחנו, דבר זה אני יכול לומר לכם, שבדרך שהלכנו עד עכשיו אין לנו ללכת, שבדרך זו תועים. אלא עכשיו נחפש דרך חדשה.**

**מתוך: ש"י עגנון, ימים נוראים, הוצאת שוקן , עמ' כז-כח**

שאלות לדיון

1. מיהו התועה? מהו היער?
2. איזה מסר רוצה לדעתכם הרבי מצאנז ללמד אותנו?
3. מה אתם רוצים לקחת אתכם לדרך החדשה מהשנה שעברה? איזו החלטה חדשה תקחו אתכם לדרך?
* לעיון על חודש אלול חודש הסליחות <http://lib.cet.ac.il/Pages/item.asp?item=5544>

אלול-רמזים לשמות החודש - כרטיס 1

**אלול**

אני לדודי ודודי לי

חכמנו מצאו רמז לשם "**אלול**" בראשי תיבות בפסוק משיר השירים

**"אני לדודי ודודי לי."**

פסוק זה מבטא את האהבה בין ה' ועם ישראל דווקא בחודש הרחמים לפני ראש השנה ויום הכיפורים.



מי אוהב אותי בחיי? את מי אני אוהב? כיצד אוכל לראות להם שאני אוהב אותם?

אלול-רמזים לשמות החודש - כרטיס 2

**אלול**

"ומל ה' א-לוקיך

את לבבך ולבב זרעך לאהבה את ה'..."

חכמנו מצאו רמז לשם "אלול" בראשי תיבות במלים פסוק זה, המבטא חלק מתהליך התשובה:

אם אנו נתקן את דרכינו ה' כבר יעזור לנו ויתקרב אלינו.

אלול-רמזים לשמות החודש - כרטיס 3

במה עלי לתקן ולהשתפר? במה אני צריך עזרה?

מי יכול לעזור לי?

**אלול**

אהוב למעלה ונחמד למטה

חכמנו מצאו רמז לשם "אלול" בראשי תיבות בפתגם זה.

פתגם זה מבטא את הרעיון שבתהליך התשובה יש שני מרכיבים: בין אדם למקום ובין אדם לחברו.

צריכים לעבוד על שני התהליכים כדי באמת לתקן את עצמנו.



כיצד אוכל להיות יותר טובה עם חבריי??

איזה מידות הייתי רוצה לתקן השנה??

אלול-רמזים לשמות החודש - כרטיס 4

**אלול**

ויאמרו לאמר אשירה לה'

חכמנו מצאו רמז לשם "אלול" בראשי תיבות בפסוק זה.

פסוק זה משירת הים מלמד אותנו להכיר בכל הטוב שיש לנו מסביב. אם נכיר בטוב שאחרים עושים לנו נוכל גם ולהבין ולהפנים כיצד אנו יכולים להיות יותר טובים!

מי עושה לי טובות?

כיצד אוכל להכיר בטובות שהם עושים לי?

